Diari Oficial de la Generalitat Valenciana


Sumari del DOGV 7114, del 19-09-2013 (2013/8966)

RESOLUCIÓ de 12 de setembre de 2013, de la Conselleria de Presidència i Agricultura, Pesca, Alimentació i Aigua, per la qual s'aprova revocar l'exempció de l'obligació de mantindre el lloc de secretaria de l'Ajuntament de Bolulla.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7114

Data del DOGV
:   19-09-2013

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2013/8966


Data del document
:   12-09-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 12 de setembre de 2013, de la Conselleria de Presidència i Agricultura, Pesca, Alimentació i Aigua, per la qual s'aprova revocar l'exempció de l'obligació de mantindre el lloc de secretaria de l'Ajuntament de Bolulla. [2013/8966]  
Per l'Orde de 22 de juliol de 1997, de la Conselleria de Presidència, publicada en el Diari Oficial de la Comunitat Valenciana de data 19 de setembre de 1997, es va aprovar l'exempció de l'obligació de mantindre el lloc de secretaria de l'Ajuntament de Bolulla, i que les funcions reservades a este lloc s'exerciren per mitjà del servici d'assistència tècnica a municipis de la Diputació Provincial d'Alacant.  
Posteriorment, mitjançant la Resolució de 20 de setembre de 2011, de la Conselleria de Presidència, publicada en el Diari Oficial de la Comunitat Valenciana de data 28 d'octubre de 2011, es va aprovar la modificació del sistema de provisió del lloc de secretaria de l'Ajuntament de Bolulla i que les funcions reservades a este lloc s'exerciren per mitjà del sistema d'acumulació de funcions a una altra secretaria.  
  
El Ple de l'Ajuntament de Bolulla, en sessió que va tindre lloc el dia 30 d'abril de 2013, va acordar sol·licitar a la Conselleria de Presidència i Agricultura, Pesca, Alimentació i Aigua que s'instruïsca l'expedient de revocació corresponent de l'exempció de l'obligació de mantindre el lloc de secretaria davant de la possibilitat de constituir una agrupació amb altres ajuntaments.  
L'Ajuntament de Bolulla té classificat el lloc de secretaria en classe tercera.  
Sol·licitat l'informe preceptiu a la Diputació Provincial d'Alacant, esta ha emés un informe favorable a la revocació de l'exempció sol·licitada mitjançant un acord adoptat en sessió de data 1 d'agost de 2013.  
  
En virtut d'això, i fent ús de les competències atribuïdes per l'article 164.1 de la Llei de 23 de juny, de la Generalitat, de Règim Local de la Comunitat Valenciana, i en l'article 15.3 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
Revocar l'exempció de l'obligació de mantindre el lloc de secretaria de l'Ajuntament de Bolulla.  
Este lloc està classificat en classe tercera. Per això, està reservada la provisió a funcionaris amb habilitació de caràcter estatal, de la subescala de secretaria-intervenció.  
Contra esta resolució, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant del Jutjat Contenciós Administratiu o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que l'interessat siga una administració pública no es pot interposar recurs en via administrativa, i això sense perjuí de la possibilitat d'efectuar el requeriment a què es referix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació d'esta resolució en el Diari Oficial de la Comunitat Valenciana.  
Tot això sense perjuí que els interessats puguen exercitar qualsevol altra via que consideren oportuna.  
  
València, 12 de setembre de 2013.- El conseller de Presidència i Agricultura, Pesca, Alimentació i Aigua: José Císcar Bolufer.